
în numele Comisiei pentru afaceri economice şi monetare
B7‑0200/2011
Propunere de rezoluţie a Parlamentului European referitoare la numirea directorului executiv al Autorităţii europene de supraveghere (Autoritatea europeană pentru valori mobiliare şi pieţe)

Parlamentul European,
–
având în vedere scrisoarea din 28 februarie 2011 din partea Autorităţii europene de supraveghere (Autoritatea europeană pentru valori mobiliare şi pieţe),

–
având în vedere articolul 51 alineatul (2) din Regulamentul (UE) nr. 1095/2010 al Parlamentului European şi al Consiliului din 24 noiembrie 2010 de instituire a Autorităţii europene de supraveghere (Autoritatea europeană pentru valori mobiliare şi pieţe)
,

–
având în vedere că, în reuniunea sa din 17 martie 2011, Comisia pentru afaceri economice şi monetare a audiat candidatul selecţionat de Consiliul supraveghetorilor al Autorităţii europene de supraveghere (Autoritatea europeană pentru valori mobiliare şi pieţe),

–
având în vedere articolul 120 din Regulamentul său de procedură,

A.
întrucât Verena Ross îndeplineşte criteriile prevăzute la articolul 51 alineatul (2) din Regulamentul (UE) nr. 1095/2010,

1.
aprobă numirea Verenei Ross în funcţia de director executiv al Autorităţii europene de supraveghere (Autoritatea europeană pentru valori mobiliare şi pieţe);

2.
încredinţează Preşedintelui sarcina de a transmite prezenta rezoluţie Autorităţii europene de supraveghere (Autoritatea europeană pentru valori mobiliare şi pieţe).

